སྤྱི་ལོ་༡༦༢༠ལོར།ཆོས་སྤེལ་པ་བརྒྱ་ཕྲག་ལྷག་མིང་ལ་དབྱར་ཟླ་ལྔ་བའི་མེ་ཏོག་ཞེས་པའི་གྲུ་གཟིངས་ཤིག་ཏུ་བསྡད་དེ་ཨ་རིར་ཆོས་ལུགས་དད་མོས་རང་དབང་འཚོལ་དུ་སོང་།སྐབས་དེར་འཁྱག་གྲང་ཐེབས་པའི་ཟླ་བཅུ་གཅིག་པའི་ནང་།ཁོ་ཚོ་ད་ལྟའི་མ་སྰ་གྲོ་སྰེད་ཀྱི་ཕྰོ་ལེ་མོའི་སུ་ས་ཁུལ་ནས་ད་གཟོད་སྐམ་སར་ཐོག་མར་འབྱོར།ལོ་དང་པོའི་དགུན་ཁར།ཁོ་ཚོས་དཀའ་སྡུག་གང་མང་མྱངས་ཤིང་མི་གྲངས་ཀྱི་ཕྱེད་ཀའི་ཡན་བཀྲེས་ལྟོགས་དང་འགོས་ནད་ཀྱི་ཁྲོད་ཚེ་འདས་བྱས་པས་ཕྱི་ལོའི་དཔྱིད་ཀའི་བར་དུ་མི་གྲངས་ལྔ་བཅུ་ལས་འཚོ་བཞེས་མ་ཐུབ།ཡིན་ནའང་བྱམས་བརྩེ་ལྡན་པའི་ས་དེའི་དབྱིན་སྡེ་ཨྰན་ནའི་མི་ཡིས་ཁོང་ཚོར་བཟའ་བཏུང་མཁོ་སྤྲོད་གནང་བར་མ་ཟད།རི་དྭགས་རྔོན་ལུགས་དང་ཉ་བཟུང་ཐབས།ཞིང་རྨོ་སྟངས་སོགས་བསླབས་པས་ལོ་གཉིས་པར་ཁོ་ཚོས་ཀྱང་འབྲུ་རིགས་བསྡུ་ལེན་བྱེད་ཐུབ་པ་བྱུང་།ཁོ་ཚོས་གཅིག་ནས་ལྷའི་གཟིགས་སྐྱོང་དང་།གཉིས་ནས་དབྱིན་སྡེ་ཨྰན་ན་མི་རིགས་ཀྱི་དྲིན་ལན་སློག་ཕྱིར་ཉིན་བཟང་སྐར་བཟང་ཞིག་འདེམས་ཏེ་རྗེས་དྲན་ཞུ་བར་གྲོས་ཐག་བཅད།༡༧༨༩ལོར།བྰ་ཧྲིན་ཁྲོམ་དངོས་སུ་ཨ་རིའི་སྲིད་འཛིན་ལ་འདེམས་བསྐོ་བྱུང་བའི་ཉིན་དེར་ཉིད་ཀྱི་གསུངས་ལས་བཀའ་དྲིན་དྲན་པའི་ཉིན་མོ་དེ་རྒྱལ་ཡོངས་རང་བཞིན་གྱི་དུས་ཆེན་ཞིག་ལ་ངོས་འཛིན་ཞུ་དགོས་ཞེས་འབོད་སྐུལ་བཏང་ཡོད་པར་མ་ཟད།༡༨༦༣ལོར་ཨ་རིའི་སྲིད་འཛིན་ལུན་ཁུན་ལགས་ནས་ཀྱང་བཀའ་དྲིན་དྲན་པའི་དུས་ཆེན་དེ་སྤྱི་ཟླ་བཅུ་གཅིག་པའི་ཆེས་མཐའི་གཟའ་འཁོར་དེར་གཏན་འཁེལ་བྱས་པ་དང་།༡༩༤༡ལོར།ཨ་རིའི་རྒྱལ་ཚོགས་ཆེན་མོ་ནས་ཀྱང་ཡང་བསྐྱར་གོང་ལྟར་གཏན་འཁེལ་རྒྱུན་འཛིན་བྱས།དེ་རྐྱེན་གྱིས།ཨ་རིའི་རྒྱལ་ནང་དུ་བཀའ་དྲིན་དྲན་པའི་དུས་ཆེན་དེ་རྩ་ཁྲིམས་ཀྱི་ནང་དོན་ལྟར་གཏན་འབེབས་མཛད་ཡོད་པ་རེད།